Chongqing

Chongqing (; Ejaan peta pos: Chungking; Wade-Giles: Ch'ung-ch'ing) ialah sebuah bandaraya besar di kawasan tengah barat China. Dari segi pentadbiran, Chongqing ialah salah satu daripada empat kawasan perbandaran berperingkat wilayah di Republik Rakyat China, dan satu-satunya perbandaran sebegini di China barat. Perbandarannya diasaskan pada 14 Mac 1997 sebagai ganti kepada pentadbiran bandaraya subwilayah yang pernah menganggotai wilayah Sichuan. Kawasan perbandaran Chongqing didiami oleh 31,442,300 penduduk berdaftar tepat pada tahun 2005. Sempadan perbandaran Chongqing lebih menjangkaui tiga kawasan perbandaran peringkat wilayah yang lain (Beijing, Shanghai dan Tianjin), dan kebanyakan kawasan pentadbiran seluas lebih 80 000 km², adalah luar bandar. Bidang kuasanya meliputi 19 daerah, 17 kaunti, dan empat kaunti berautonomi. Bilangan penduduk kawasan bandaraya Chongqing sebenar ialah 5.09 juta orang (2000).

Singkatannya, iaitu Yú () yang dipetik dari nama lama sebahagian Sungai Jialing yang mengalir melalui Chongqing hingga ke Sungai Yangtze, diluluskan oleh Majlis Negara pada 18 April 1997. Chongqing juga pernah menjadi sebuah kawasan perbandaran dalam pentadbiran Republik China, yang berfungsi selaku ibu negara sementara ketika Perang China-Jepun Kedua.

Geografi 

 Koordinat geografi  105°17'-110°11' East, 28°10'－32°13' Utara
 Suhu purata tahunan  
 Julat suhu   – 
 Jumlah sinaran matahari tahunan  1000 – 1200
 Kerpasan tahunan  
 Wilayah jiran  Hubei (timur), Hunan (tenggara), Guizhou (selatan), Sichuan (barat), Shaanxi (utara)

Chongqing yang terletak bersebelahan dengan Penara Yungui, direntasi oleh Sungai Jialing dan hulu Sungai Yangtze. Ia merangkumi Daba Shan di utara, Wu Shan di timur, Wuling Shan di tenggara, dan Gunung Dalou di selatan.

Bahagian pentadbiran 

Kawasan Perbandaran Chongqing dibahagi kepada 40 subbahagian peringkat daerah, iaitu 19 daerah, 17 kaunti dan empat kaunti berautonomi.

Kawasan bandar di Perbandaran Chongqing (重庆主城区市区) merangkumi daerah-daerah berikut:

 Yuzhong(渝中区, atau "Daerah Chongqing Tengah"), daerah pusat dan paling padat dengan penduduk, di mana terletaknya pejabat-pejabat kerajaan dan perniagaan antarabangsa.
 Nan'an (南岸区, atau "Daerah Tebing Selatan")
 Jiangbei (江北区, atau "Daerah Utara Sungai")
 Shapingba (沙坪坝区)
 Jiulongpo (九龙坡区)
 Banan (巴南区)
 Dadukou (大渡口区)
 Yubei (渝北区，daerah utara Chongqing)
 Beibu (北部新区, daerah baru di Chongqing Utara)

Iklim 
Chongqing mengalami iklim subtropika lembap, dengan variasi monsun dua musim yang biasa ditemui di Asia Selatan.

Sebagai salah satu daripada "Three Furnaces" di China, Chongqing mengalami antara musim panas yang paling terik di China. Suhunya boleh mencapai , dengan purata tinggi  pada bulan ogos. Walaupun dalam cuaca terpanas, namun anginnya sejuk, maka adalah mudah untuk menahan suhu sebegitu tinggi. Musim sejuknya agak sederhana, tetapi lembap dan mendung ; suhu purata tinggi adalah  pada bulan Januari. Pada 1024 jam sahaja, Chongqing menerima antara jumlah sinaran matahari tahunan terendah di China.

Chongqing terkenal kerana kabut tebalnya dan teruk menderita daripada pencemaran udara berlebihan. Cuaca berkabus paling ketara pada musim bunga dan sejuk, dan daripada itulah bandaraya ini diberi timangan "Ibu Kota Kabut" ().

Hubungan antarabangsa

Bandar kembar/saudara

Lihat juga 
 Senarai bandar raya di Republik Rakyat China mengikut jumlah penduduk

Catatan

Rujukan

Pautan luar 

 Chongqing Municipal Government website
 Video: A Bird's Eye View of the New Chongqing (2008)
 Video: A Bird's Eye View of the New Chongqing (2005)
 CCTV9 Apr. 2009 program - Chongqing: Visions of Change
 
 Economic profile for Chongqing at HKTDC

 
Kawasan metropolitan di China
Kawasan perbandaran di Republik Rakyat China